Most Theodora Heussa (Mainz)

Most Theodora Heussa jest lučni most na Rajni koji spaja distrikt Mainz-Kastel u Wiesbadenu (glavnom gradu njemačke savezne pokrajine Hessen) s Mainzom (glavnim gradom pokrajine Porajnje-Falačka). Glavni luk mosta ima raspon od 103 m. Povezuje Bundesstraße 40 i 455, a nosi ime prvog predsjednika Zapadne Njemačke. Rimljani su sagradili most u ovoj regiji 27. godine, a prvi lučni most otvoren je 30. maja 1885. Troškovi gradnje, koji su iznosili 3,6 miliona zlatnih maraka, nadoknađeni su naplaćivanjem mostarine u roku od 3 godine, iako se mostarina nastavila naplaćivati do 1912. Most je proširen između 1931. i 1934, ali su ga 17. marta 1945. srušili njemački vojni inženjeri pred kraj Drugog svjetskog rata. Kako bi spriječili da se ponovi scenario iz Remagena, Nijemci su do 19. marta srušili sve mostove na Rajni od Ludwigshafena pa prema sjeveru. Ponovo je izgrađen između 1948. i 1950, a djelomično rekonstruiran u periodu od 1992. do 1995, što je koštalo 139,5 miliona DEM.